หม่อมเจ้าพิศิษฐ์ดิศพงษ์ ดิศกุล

พลโท หม่อมเจ้าพิศิษฐ์ดิศพงษ์ ดิศกุล (9 สิงหาคม พ.ศ. 2448 - 31 มีนาคม พ.ศ. 2509) นายทหารชาวไทย อดีตผู้บัญชาการทหารไทยในสงครามเกาหลีคนแรก, อดีตเจ้ากรมข่าวทหารบก, อดีตผู้บัญชาการโรงเรียนเสนาธิการทหารบก และราชองครักษ์พิเศษ

**พระประวัติ**

**ชีวิตส่วนองค์**
พลโท หม่อมเจ้าพิศิษฐ์ดิศพงษ์ ดิศกุล มีพระนามลำลองว่า ท่านชายแอ๊ว ประสูติเมื่อวันพุธ แรม 1 ค่ำ เดือน 9 ปีมะเส็ง ตรงกับวันที่ 9 สิงหาคม พ.ศ. 2448 ณ วังสมเด็จพระเจ้าบรมวงศ์เธอ กรมพระยาดำรงราชานุภาพ เชิงสะพานดำรงสถิตย์ ตำบลสามยอด จังหวัดพระนคร เป็นพระโอรสลำดับที่ 20 ในสมเด็จพระเจ้าบรมวงศ์เธอ กรมพระยาดำรงราชานุภาพ ที่ประสูติในหม่อมลำดวน ดิศกุล ณ อยุธยา (สกุลเดิม: วสันตสิงห์)
หม่อมเจ้าพิศิษฐ์ดิศพงษ์ ดิศกุล มีพระเชษฐภคินีร่วมพระมารดา คือ หม่อมเจ้าพัฒนายุคุณวรรณ หม่อมเจ้าสิวลีวิลาศ, หม่อมเจ้าทักษิณาธร และพระขนิษฐาร่วมพระมารดาหม่อมเจ้าสุมณีนงเยาว์
เสกสมรสกับ หม่อมสวาสดิ์ ดิศกุล ณ อยุธยา (เกตุทัต) (22 กันยายน พ.ศ. 2447 - 16 ธันวาคม พ.ศ. 2538) ธิดา พระยาเวียงไนยนฤบาล และคุณหญิงเลื่อน เวียงไนยนฤบาล (จามรมาน) มีบุตรธิดาด้วยกัน 6 คน คือ
# พลโท หม่อมราชวงศ์ พงษ์ดิศ ดิศกุล (18 มกราคม พ.ศ. 2469 - 29 มีนาคม พ.ศ. 2537) สมรสกับ นางอุษณีย์ ดิศกุล ณ อยุธยา (ทองเนื้อดี)
# พันตำรวจเอก หม่อมราชวงศ์ พิสิฐพงศ์ ดิศกุล
# พันเอก หม่อมราชวงศ์ พิพัฒนดิศ ดิศกุล สมรสกับหม่อมเจ้าเฟื่องฉัตร ฉัตรชัย
# หม่อมราชวงศ์ พัฒนาดิศ คชาชีวะ
# หม่อมราชวงศ์ พิศวาท นาควานิช มารดาของ พลเอก ธีรชัย นาควานิช อดีตองคมนตรีและผู้บัญชาการทหารบก พลโท ปิยวัฒน์ นาควานิช อดีตแม่ทัพภาคที่ 4 และพลเอก วุฒิชัย นาควานิช
# หม่อมราชวงศ์ ประสาสน์ศรี ดิศกุล (กุญชร)

**ทรงศึกษา**
เบื้องต้นได้ทรงเข้าศึกษาชั้นประถมศึกษาในโรงเรียนสวนกุหลาบวิทยาลัย และต่อมาเมื่อวันที่ 18 มิถุนายน พ.ศ. 2457 ได้ทรงเข้าศึกษาในโรงเรียนนายร้อยทหารบก ขึ้นทะเบียนทหารกองประจำการ เมื่อวันที่ 1 เมษายน พ.ศ. 2466 สำเร็จการศึกษาจากโรงเรียนนายร้อยทหารบก ชั้นมัธยมปีที่ 2 เมื่อ พ.ศ. 2467

**การทำงาน**
พล.ท. ม.จ.พิสิษฐดิศพงษ์ ดิศกุล เคยดำรงตำแหน่งในคณะทูตทหารบก ต่อมาได้ดำรงตำแหน่งผู้บัญชาการทหารไทย ทำการร่วมรบกับสหประชาชาติ ในกรณีสงครามเกาหลี เมื่อปี พ.ศ. 2493 และเคยดำรงตำแหน่งสำคัญ เช่น- พ.ศ. 2489 - พ.ศ. 2490 : เจ้ากรมข่าวทหารบก- พ.ศ. 2495 : ผู้บัญชาการโรงเรียนเสนาธิการทหารบก- ราชองครักษ์พิเศษ
ในปี พ.ศ. 2485 เมื่อครั้งมียศนายพ.ท. ม.จ.พิสิษฐ์ดิศพงษ์ ดิศกุล ได้รับแต่งตั้งเป็นกรรมการควบคุมและจัดการกิจการหรือทรัพย์สินของคนต่างด้าวในภาวะคับขัน

**ชีพิตักษัย**
พล.ท. ม.จ.พิสิษฐดิศพงษ์ ดิศกุล สิ้นชีพิตักษัยเมื่อ 31 มีนาคม พ.ศ. 2509 พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส ใน พ.ศ. 2509

**พระเกียรติยศ**

**เครื่องราชอิสริยาภรณ์**

**ไทย**
2477
24972474249724542493

**ต่างประเทศ**
 ญี่ปุ่น :
** พ.ศ. 2486 – 80x80px เครื่องราชอิสริยาภรณ์มงคลรัตน์ ชั้นที่ 3- สหรัฐ :
** พ.ศ. 2494 – 80x80px ลีเจียนออฟเมอริต ชั้นนายทหาร- พม่า :
** พ.ศ. 2499 – 80x80px เครื่องอิสริยาภรณ์แห่งสหภาพพม่า ชั้นสโดมหาสเรสิธุ (ฝ่ายทหาร)

**สหประชาชาติ**
 UN :
** พ.ศ. 2495 – 80x80px เหรียญสหประชาชาติเกาหลี

**พระยศ**

**พระยศทางทหาร**
 24 ธันวาคม พ.ศ. 2467: นายร้อยตรี- 1 เมษายน พ.ศ. 2480: นายพันตรี- 19 มิถุนายน พ.ศ. 2484: นายพันโท- 1 กรกฎาคม พ.ศ. 2486: พันเอก- 1 มกราคม พ.ศ. 2491: พลตรี- 1 มกราคม พ.ศ. 2504: พลโท

**อ้างอิง**
2509
หมวดหมู่:ทหารบกชาวไทย
หมวดหมู่:หม่อมเจ้าชาย
หมวดหมู่:ราชสกุลดิศกุล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:เหรียญสหประชาชาติ
หมวดหมู่:ทหารในสงครามเกาหลี